เพื่อนของหนูเล่าให้ฟังว่า มีเพศสัมพันธ์กับแฟนแต่ใส่ถุงยางอนามัยแต่แฟนเพื่อนกลัวหลุดเลยให้เพื่อนกินยาคุมฉุกเฉิน พอตกมาอีกวันเพื่อนบอกว่าแฟนใช้อวัยวะเพศถูแต่ไม่ได้สอด ตอนนี้ประจำเดือนไม่มาจะครบสองอาทิตย์แล้ว เพื่อนเครียดมากๆเลยค่ะ หนูไม่รู้จะช่วยเพื่อนยังไงแล้ว
สวัสดีค่ะ หากมีเพศสัมพันธ์ โดยใช้ถุงยางอนามัย และใช้ได้อย่างถูกต้อง ไม่มีการฉีกขาดหรือรั่วซึม ก็จะมีโอกาสตั้งครรภ์ประมาณ 2% และหากได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์ก็ถือว่าน้อยมากค่ะส่วนการใช้อวัยวะเพศถูกันภายนอก ไม่ได้ทำให้เกิดการตั้งครรภ์ได้ค่ะหากในตอนนี้ ถึงกำหนดที่ประจำเดือนจะมาแล้ว แต่ยังไม่มา อาจเกิดจากผลของยาคุมฉุกเฉิน ที่ทำให้ประจำเดือนมาช้าได้ หรือผลจากการมีความเครียด ก็ทำให้ประจำเดือนมาช้าได้เช่นกัน ดังนั้น แนะควรรอประจำเดือนต่อไปก่อน แต่หากเครียดมาก ก็ควรลองตรวจหาการตั้งครรภ์ดู หากตรวจไม่พบ จะได้ไม่ต้องกังวลค่ะ